ΟΔΗΓΙΕΣ ΕΠΙ ΤΩΝ ΜΕΤΑΘΕΣΕΩΝ

Το Υπουργείο Παιδείας και Θρησκευμάτων, στο πλαίσιο της διαδικασίας διενέργειας των μεταθέσεων κατά το σχολικό έτος 20254-2025, κ α λ ε ί τους εκπαιδευτικούς Β/θμιας Εκπαίδευσης και τα μέλη  ΕΕΠ, ΕΒΠ να υποβάλουν αιτήσεις μετάθεσης με τα απαραίτητα δικαιολογητικά για τις ακόλουθες κατηγορίες: 
α) σε ΚΕ.Δ.Α.Σ.Υ. και σε περιοχές μετάθεσης για την Ε.Α.Ε. 
β) σε Μουσικά Σχολεία 
γ) σε Καλλιτεχνικά Σχολεία 
δ) σε Πειραματικά Σχολεία Διαπολιτισμικής Εκπαίδευσης 
ε) από περιοχή σε περιοχή μετάθεσης 

Οι αιτήσεις υποβάλλονται, από 16-10-2024 έως 31-10-2024 και ώρα 15:00,μέσω του Online Συστήματος Διαχείρισης Μητρώου Εκπαιδευτικών και Υποβολής Αιτήσεων Μεταθέσεων https://teachers.minedu.gov.gr/

Μέσα στην ίδια προθεσμία υποβάλλονται και οι αιτήσεις οριστικής τοποθέτησης και βελτίωσης, χωρίς να αναγράφονται προτιμήσεις συγκεκριμένων σχολείων.
Άπαντες οι εκπαιδευτικοί που δεν έχουν τοποθετηθεί οριστικά σε σχολική μονάδα υποχρεούνται να υποβάλουν αίτηση τοποθέτησης.
Τα δικαιολογητικά που αφορούν αιτήσεις γενικών μεταθέσεων και βελτιώσεων (πιστοποιητικό οικογενειακής κατάστασης , εντοπιότητας, βεβαιώσεις εργασίας συζύγων, λογαριασμός ασφάλισης ΙΚΑ κλπ.) θα πρέπει να έχουν εκδοθεί εντός του τελευταίου τριμήνου και να αποσταλούν ψηφιοποιημένα από τους ενδιαφερόμενους εκπαιδευτικούς με ηλεκτρονικό ταχυδρομείο στην  Διεύθυνση  Εκπαίδευσης  της οργανικής τους θέσης. 
Σε κάθε περίπτωση το ηλεκτρονικό μήνυμα θα πρέπει να έχει την εξής δομή: 
Θέμα: τύπος αίτησης, αριθμός πρωτοκόλλου αίτησης, αριθμός μητρώου εκπαιδευτικού 
Σώμα κειμένου: ονοματεπώνυμο εκπαιδευτικού, κλάδος/ειδικότητα, τύπος αίτησης, αριθμός πρωτοκόλλου αίτησης, αριθμός μητρώου εκπαιδευτικού 

π.χ. Θέμα: Μετάθεση από περιοχή σε περιοχή, 1/0500305/001.ΔΕ001/20-10-2022, 234567 
Σώμα κειμένου: Νικολόπουλος Νικόλαος, ΠΕ05, μετάθεση από περιοχή σε περιοχή, 1/0500305/001.ΔΕ001/20-10-2022, 234567

Πληροφορίες :
Καραβίτης Σταύρος 2381351425
Κόντος Νικόλαος  2381351422
Πατέλια Ελένη  2381351429
	Από την ΔΔΕ ΠΕΛΛΑΣ 
